ఇస్లామాబాద్ : జైషే మహ్మద్ చీఫ్ మౌలానా మసూద్ అజహర్ను ఎందుకు కాపాడుతున్నారంటూ పాకిస్థాన్ సెనేటర్ ఫర్హతుల్లా బాబర్ ఆ దేశ ప్రభుత్వాన్ని నిలదీశారు. అజహర్పై ఐక్యరాజ్య సమితి ఆంక్షలు విధించకుండా, అంతర్జాతీయ ఉగ్రవాదిగా ప్రకటించకుండా కాపాడాలని నవాజ్ షరీఫ్ ప్రభుత్వం కోరి ఉండకపోతే, చైనా ముందడుగు వేసి ఉండేది కాదన్నారు. ఆగస్టు 8న క్వెట్టాలో జరిగిన ఉగ్రవాద దాడిపై వెలువడిన నివేదికపై చర్చ సందర్భంగా ఫర్హతుల్లా మాట్లాడుతూ పాకిస్థాన్లో ఉగ్రవాద సంస్థగా నిషేధం విధించబడిన సంస్థను ఐక్యరాజ్య సమితి ఆంక్షల నుంచి ఎందుకు కాపాడాలని ప్రశ్నించారు. మరోవైపు పాకిస్థాన్ సెనేట్ కూడా నిషేధిత ఉగ్రవాద సంస్థల విషయంలో సహనం ప్రదర్శించరాదని డిమాండ్ చేసింది. క్వెట్టా దాడిపై జస్టిస్ ఖాజీ ఫయీజ్ ఈసా నివేదికను తు.చ. తప్పకుండా అమలు చేయాలని కోరింది. మసూద్ అజహర్పై ఆంక్షలు విధించేందుకు ఐక్యరాజ్య సమితిలో డిసెంబరు 30న జరిగిన ప్రయత్నాన్ని చైనా అడ్డుకున్న సంగతి తెలిసిందే.
islamabad : jaishe mahmad cheef moulana masud ajaharnu enduku kaapaadutunnaarantuu pakisthan senator farhatullah babar aa desha prabhutvaanni niladeesaaru. ajaharpai aikyarajya samiti aankshalu vidhinchakundaa, antarjaatiiya ugravaadigaa prakatinchakundaa kaapaadaalani nawaj sharif prabhutvam kori undakapothe, chaina mundadugu vesi undedi kaadannaaru. aagastu 8na quettaalo jarigina ugravaada daadipai veluvadina nivedikapai charcha sandarbhamgaa farhatullah maatlaadutuu paakisthaanlo ugravaada samsthagaa nishedham vidhinchabadina samsthanu aikyarajya samiti aankshala nunchi enduku kaapaadaalani prasninchaaru. marovaipu pakisthan senate kuudaa nishedhita ugravaada samsthala vishayamlo sahanam pradarsincharaadani demand chesindi. quetta daadipai justis khaji fayiz eesaa nivedikanu tu.cha. tappakunda amalu cheyalani korindi. masud ajaharpai aankshalu vidhinchenduku aikyarajya samitilo disembaru 30na jarigina prayatnaanni chaina addukunna sangati telisinde.